《和张子明学录三首 其一》
元代·刘诜

比竹无至情，焦桐无馀滋。和音发清润，婉恋令人思。

奇蘤倾众目，矫然出藩篱。物理终有合，恨无音与姿。

作者简介：（1268—1350）吉安庐陵人，字桂翁，号桂隐。性颖悟，幼失父。年十二，能文章。成年后以师道自居，教学有法。江南行御史台屡以遗逸荐，皆不报。为文根柢《六经》，躏跞诸子百家，融液今古，四方求文者日至于门。卒私谥文敏。有《桂隐集》。